93.4fm – Radio Namakwaland – Die beste in die weste. » Krummel Hoender
Meng krummel mengsel in plat bak: 125 ml koekmeel, 2 t sout, 4 t hoender aftrekselpoeier, 125 ml droë broodkrummels. kwart t kerriepoeier en kwart t paprika. Stel oond op 180 gr C. Spuit of smeer oondbak. Klits 2 eiers en neem 8 hoender stukkies en doop in eier en dan in krummelmengsel. Pak in oondbak en bedek met tinfoelie. Bak vir 40 minute en haal tinfoelie af, sprinkel 2 E canola of sonneblom olie bo-oor hoender, bak verder oop vir 20 minute tot bros en bruin. Sit voor met kapokaartappels en groente van jou keuse.
13/12/2017, 10:35 pm Moenie seks opgee ná hartaanval
JY LEES NOU Moenie seks opgee ná hartaanval
Die kenners reken dat, hoewel jy die gimnasium ’n tyd lank moet vermy terwyl jy herstel, daar geen rede is waarom jy nie ’n bietjie kan kafoefel nie.
Ná 'n hartaanval moet jy katvoet loop wat strawwe oefening betref.
Die kenners reken egter dat, hoewel jy die gimnasium ’n tyd lank moet vermy terwyl jy herstel, daar geen rede is waarom jy nie ’n bietjie kan kafoefel nie.
Duitse navorsers aan die universiteit van Ulm het bevind seks hou nie ’n groter risiko in vir ’n volgende hartaanval as trappe klim of vir ’n vinnige wandeling gaan nie.
Hulle reken trouens dat enige fisieke aktiwiteit veilig is ná ’n hartaanval en hulle moedig mense aan om daaraan deel te neem.
Die span het die gesondheid en verdere hartprobleme van 536 mense, tussen 36 en 70 jaar oud, wat ’n hartaanval oorleef het, nagegaan. Enige moontlike korrelasie tussen seks en die oorspronklike hartaanval is ook aangeteken.
Net 0,7 persent het ’n uur voor die hartaanval seks gehad en ongeveer 80 persent het vir ten minste 24 uur geen seks gehad nie. In die 10 jaar wat die groep nagevors is, het daar wel 100 hartaanvalle, beroertes en ander hartprobleme voorgekom, maar daar is geen skakel gevind tussen die voorvalle en seksuele aktiwiteit nie.
'Dit lyk baie onwaarskynlik dat seksuele aktiwiteit ’n relevante afsetter is vir hartaanvalle'
“Gegrond op ons data lyk dit baie onwaarskynlik dat seksuele aktiwiteit ’n relevante afsetter is vir hartaanvalle,” het Dietrich Rothenbacher, die skrywer van die studiestuk, in die Tydskrif van die Amerikaanse Kardiologie-kollege geskryf.
“Minder as die helfte van die mans en minder as ’n derde van die vroue kry ná ’n hartaanval inligting by hul dokters aangaande seksuele aktiwiteit.”
Sekere soorte medisyne wat ná ’n hartaanval geneem word, kan egter impotensie veroorsaak.
Die Britse Hartstigting onderskryf hierdie jongste navorsing en raai pasiënte aan om so gou as wat hulle goed genoeg voel, weer seksueel aktief te raak. Dit is gewoonlik ongeveer vier tot ses weke ná die hartaanval.